12. ฐานะการเงินและผลการดำเนินงาน

12.1 งบการเงิน

(1) สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา และงวดล่าสุด

รายงานของผู้สอบบัญชี ไม่ได้แสดงความเห็นอย่างมีเงื่อนไขในระยะ 3 ปีที่ผ่านมา และงวดล่าสุด
แต่ได้มีการให้ข้อสังเกตไว้ดังต่อไปนี้

-   ปี 2540 บริษัทไม่ได้บันทึกค่าเผื่อผลขาดทุนจากการลดมูลค่าของเงินลงทุนระยะยาว จำนวน
    1,068 ล้านบาท
    แต่ต่อมาบริษัทได้บันทึกเป็นผลการขาดทุนที่ยังไม่เกิดขึ้นจากการลดลงของมูลค่าเงินลงทุนระยะยาวที่เป็นหลักทรัพย์จดทะเบียน
    ในปี 2541

-   ผู้สอบบัญชีได้ให้ข้อสังเกตเกี่ยวกับผลกระทบต่อวิกฤติการณ์ทางเศรษฐกิจและการเงินในประเทศ
    (ในปี 2540 และ 2541)
    และความผันผวนของอัตราแลกเปลี่ยนเงินตราต่างประเทศในภูมิภาคเอเชีย แปซิฟิค
    (ในปี 2541) ที่มีผลกระทบต่อการดำเนินงานของบริษัท บริษัทย่อย และบริษัทร่วม

-   ในปี 2541 2542 และ 2543
    ผู้สอบบัญชีได้ให้ข้อสังเกตเกี่ยวกับการดำเนินงานอย่างต่อเนื่องต่อไปของบริษัท
    ขึ้นอยู่กับผลสำเร็จของการปรับปรุงโครงสร้างหนี้และเรื่องต่างๆ
    ที่กล่าวไว้ในหมายเหตุประกอบงบการเงิน

-   ตลอดระยะ 3 ปีที่ผ่านมา งบการเงินของบริษัทร่วมบางแห่งยังไม่ได้ตรวจสอบจากผู้สอบบัญชี
    หรือตรวจสอบโดยผู้สอบบัญชีอื่น
    โดยผู้สอบบัญชีได้ให้ความเห็นในส่วนที่เกี่ยวข้องโดยถือตามรายงานของผู้สอบบัญชีอื่น

(2) สรุปฐานะการเงินและผลการดำเนินงาน

ตารางแสดงรายการงบดุล งบกำไรขาดทุน ในระยะ 3 ปีที่ผ่านมาและงวดล่าสุด วันที่ 31 ธันวาคม
2543

[TABLE]

2.  คำอธิบายและการวิเคราะห์ฐานะการเงินและผลการดำเนินงาน

    1.  ผลการปฏิบัติตามแผนการดำเนินธุรกิจ

เนื่องจากบริษัทไม่มีเป้าหมายการดำเนินธุรกิจภายในระยะเวลา 3-5 ปีข้างหน้า
จึงไม่มีผลการปฏิบัติตามแผนการดำเนินธุรกิจ

2.  ผลการดำเนินงาน

  ภาพรวมของผลการดำเนินงานที่ผ่านมา

เนื่องจากสภาวะเศรษฐกิจโดยรวมยังไม่ฟื้นตัว ส่งผลให้บริษัทมีรายได้รวมลดลงจาก 9,243.04
ล้านบาท ในปี 2541 มาเป็น 7,808.63 ล้านบาทในปี 2542
โดยแบ่งเป็นรายได้จากการขายผลิตภัณฑ์และบริการจำนวน 7,169.58 ล้านบาท ลดลงจากปี 2541
ร้อยละ 11 ซึ่งเท่ากับจำนวน 938.41 ล้านบาท สำหรับค่าธรรมเนียมและรายได้อื่นลดลงร้อยละ
62 จาก 874.54 ล้านบาทในปี 2541 เหลือ 329.61 ล้านบาทในปี 2542
ซึ่งเป็นผลมาจากอัตราดอกเบี้ยเงินฝากธนาคารลดลง ทำให้จำนวนดอกเบี้ยรับลดลง

บริษัทมีกำไรขั้นต้นในปี 2542 จำนวน 1,775.50 ล้านบาท เพิ่มขึ้นร้อยละ 3 จากปี 2541
คิดเป็นอัตรากำไรขั้นต้นที่ร้อยละ 24.7 ในปี 2542 ซึ่งเพิ่มขึ้นจากร้อยละ 21.3 ในปี 2541
ส่วนอัตราหมุนเวียนของลูกหนี้การค้าและระยะเวลาเรียกเก็บหนี้เฉลี่ยใกล้เคียงกับปีก่อน โดยมีอัตรา
3.44 เท่า และจำนวน 105 วัน ในปี 2542 เทียบกับ อัตรา 3.53 เท่าและจำนวน 102 วันในปี
2541 อัตราส่วนหมุนเวียนสินค้าคงเหลือและระยะเวลาขายสินค้าเฉลี่ยเปลี่ยนแปลงดีขึ้นจากอัตรา
6.48 เท่า และจำนวน 56 วัน เปรียบเทียบกับอัตรา 4.57 เท่า และจำนวน 79 วัน ในปี 2541
ตามลำดับ

สำหรับปี 2543 บริษัทมียอดขาย 6,393.19 ล้านบาท ซึ่งมีมูลค่าลดลงจากปี 2542 ก่อนจำนวน
776 ล้านบาท เนื่องจากยอดขายในกลุ่มสินค้าบริโภคอุปโภคและการให้บริการวิทยุติดตามตัวลดลง
อย่างไรก็ตาม บริษัทสามารถรักษาอัตรากำไรขั้นต้นที่ร้อยละ 25 ซึ่งใกล้เคียงกับปี 2542

ค่าใช้จ่ายในการขายและบริการในปี 2542 จำนวน 1,900.27 ล้านบาท ลดลงจากปีก่อนจำนวน
233.94 ล้านบาท หรือเท่ากับร้อยละ 11
เนื่องมาจากบริษัทได้มีการปรับลดขนาดองค์กรและอัตรากำลังคนลงอีก
และดำเนินนโยบายในการควบคุมค่าใช้จ่ายในการดำเนินงานต่อเนื่องมาจากปี 2541

สำหรับปี 2543 บริษัทมีค่าใช้จ่ายด้านการขายและบริหารจำนวน 1,988 ล้านบาท เพิ่มขึ้นจากปี
2542 จำนวน 87 ล้านบาท เนื่องจากในปี 2543
บริษัทมีค่าใช้จ่ายพิเศษในการจ้างที่ปรึกษาในการปรับโครงสร้างหนี้จำนวน 220 ล้านบาท

ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

สำหรับปี 2543 ยอดรายได้ในกลุ่มสายธุรกิจสารสนเทศมีจำนวน 3,579 ล้านบาท ซึ่งลดลงจากปี
2542 300 ล้านบาท รายได้หลักแยกจำแนกตามกลุ่มผลิตภัณฑ์ประกอบไปด้วย
รายได้จากกลุ่มบริษัทย่อยซึ่งได้แก่บริษัท ล็อกซเล่ย์ บิสซิเนส อินฟอร์เมชั่น เทคโนโลยี จำกัด
และบริษัท ล็อกซเล่ย์ เพจโฟน จำกัด มีรายได้ลดลงจำนวน 346 ล้านบาท
เนื่องจากการลดค่าใช้จ่ายด้านการลงทุนของภาคธุรกิจธนาคารและการลดความต้องการด้านวิทยุติดตามตัวซึ่งถูกทดแทนด้วยตลาดโทรศัพท์เคลื่อนที่
รายได้จากกลุ่มคอนซูเมอร์อิเล็คโทรนิคส์ ซึ่งได้แก่โทรศัพท์เคลื่อนที่
และกลุ่มคอมพิวเตอร์มีรายได้ที่เพิ่มขึ้นเนื่องจากการลดลงของค่าบริการและการจัดการส่งเสริมการขายตลอดทั้งปีจากผู้ให้บริการ

นอกจากนี้รายได้ในกลุ่มสายการค้าอุตสาหกรรมมีจำนวน 2,838 ล้านบาท
ซึ่งลดลงจากงวดเดียวกันของปีก่อนจำนวน 359 ล้านบาท
เนื่องจากปริมาณการจำหน่ายสินค้าอุปโภคบริโภคจากกลุ่มบริษัทย่อย (บริษัท ล็อกซเล่ย์ เทรดดิ้ง
จำกัด) ลดลงและมีสินค้าทดแทนใหม่ๆในตลาดมากขึ้น

-56-

ผลการดำเนินงานเปรียบเทียบกับประมาณการ

บริษัทไม่ได้ทำประมาณการ จึงไม่มีผลการดำเนินงานเปรียบเทียบ

3.  ฐานะการเงิน

สินทรัพย์

สินทรัพย์รวมของบริษัท ณ วันที่ 31 ธันวาคม 2542 เพิ่มขึ้นจากปี 2541 เท่ากับ 1,015.10
ล้านบาท เป็น 13,595.95 ล้านบาท คิดเป็นร้อยละ 8 รายละเอียดสินทรัพย์รวมในปี 2542
ประกอบด้วยสินทรัพย์หมุนเวียนมากที่สุด ร้อยละ 41 จำนวน 5,584.05 ล้านบาท รองลงมาคือ
เงินลงทุนและเงินให้กู้ยืม ร้อยละ 33 จำนวน 4,532.39 ล้านบาท ที่ดิน อาคารและอุปกรณ์
ร้อยละ 11 จำนวน 1,527.09 ล้านบาท และสินทรัพย์อื่น ร้อยละ 14 จำนวน 1,952.42
ล้านบาท สำหรับปี 2542 สินทรัพย์หมุนเวียนเพิ่มขึ้นเล็กน้อย คิดเป็นสัดส่วน ร้อยละ 1
โดยลูกหนี้การค้าเพิ่มขึ้น 266.51 ล้านบาท
เป็นผลกระทบจากภาวะเศรษฐกิจโดยรวมและการจำกัดสินเชื่อจากสถาบันการเงินทำให้ลูกค้าส่วนใหญ่ยังขาดสภาพคล่อง
ส่วนเงินสดและเงินฝากในธนาคารและสถาบันการเงินและเงินลงทุนระยะสั้นลดลง จำนวน 273.83
ล้านบาท
เนื่องจากบริษัทได้นำไปลงทุนในกองทุนรวมหุ้นบุริมสิทธิ์-หุ้นกู้ด้อยสิทธิ์ของสถาบันการเงินต่าง ๆ รวม
130 ล้านบาท ซึ่งเป็นเงินลงทุนระยะยาวแทนเนื่องจากอัตราผลตอบแทนสูง สำหรับสินค้าคงเหลือ
ทางบริษัทได้จัดการบริหารให้มีประสิทธิภาพอย่างต่อเนื่องจากปีที่แล้ว มีผลทำให้มีจำนวนลดลง
283.74 ล้านบาท คิดเป็นร้อยละ 21

สำหรับ ณ 31 ธันวาคม 2543 สินทรัพย์หมุนเวียนได้แก่
ลูกหนี้การค้าและสินค้าคงเหลือยังคงจำนวนที่ใกล้เคียงกับปี 2542 อย่างไรก็ตาม
เงินฝากธนาคารและเงินลงทุนระยะสั้นได้เพิ่มขึ้น 309.6 ล้านบาท เนื่องจากบริษัทได้รับชำระค่าหุ้น
568.7 ล้านบาท

ลูกหนี้การค้าของบริษัทแยกตามอายุหนี้ที่ค้างชำระปี 2543 และสิ้นปี 2542 ได้ดังนี้

  ------------------------- ----------- ------------ --------- ------------
                            ณ วันที่ 31                 ณ วันที่ 31  
                            ธันวาคม 2543              ธันวาคม    
                                                     2542      

                            ล้านบาท      ร้อยละ        ล้านบาท    ร้อยละ

  ยังไม่ถึงกำหนดชำระ           1,334       57.0         1,247     54.1

  มากกว่า 3 เดือน ถึง 6 เดือน   286         12.2         121       5.3

  มากกว่า 6 เดือน ถึง 12 เดือน  302         12.9         169       7.3

  มากกว่า 12 เดือนขึ้นไป        419         17.9         769       33.3

  รวม                       2,341       100.0        2,306     100.0

  หักค่าเผื่อหนี้สงสัยจะสูญ         (255)                    (249)     

  ลูกหนี้การค้าสุทธิ              2,086                    2,057     
  ------------------------- ----------- ------------ --------- ------------

ณ วันที่ 31 ธันวาคม 2543 บริษัทได้ตั้งสำรองหนี้สงสัยจะสูญไว้จำนวน 255 ล้านบาท
ซึ่งฝ่ายบริหารของบริษัทเชื่อว่าจะเพียงพอกับหนี้สูญที่อาจจะเกิดขึ้นในภายหน้า หนี้ค้างชำระมากกว่า
12 เดือนจำนวน 419 ล้านบาทนั้น เป็นลูกหนี้รายใหญ่ที่เกิดจากงานก่อสร้างสายส่งไฟฟ้าบริษัท
ห้วยโฮะ เพาเวอร์ จำกัด ซึ่งก่อสร้างแล้วเสร็จและได้จำหน่ายไฟฟ้าให้กับการไฟฟ้าส่วนภูมิภาคแล้ว
ปัจจุบันบริษัทมีการติดตามทวงหนี้อย่างใกล้ชิด และได้ทยอยรับชำระหนี้มาบางส่วน
โดยขณะนี้อยู่ระหว่างการเจรจาเพื่อจัดทำแผนการผ่อนชำระ
ซึ่งฝ่ายบริหารคาดว่าจะได้รับเงินเต็มจำนวนในที่สุด

-57-

สภาพคล่อง

ในปี 2542 เงินสดสุทธิที่ใช้ไปในกิจกรรมดำเนินงาน ลดลงจากจำนวน 1,182.15 ล้านบาทในปี
2541 เป็นจำนวน 1,308.67 โดยมีจำนวนติดลบ 126.52 ล้านบาท
เนื่องจากเนื่องจากลูกหนี้การค้าเพิ่มขึ้นจำนวน 477 ล้านบาท
ซึ่งส่วนใหญ่เป็นลูกหนี้ในงานก่อสร้างสายส่งไฟฟ้าเขื่อนในบริษัท ห้วยโฮะเพาเวอร์ จำกัด
ซึ่งสำเร็จและรับรู้รายได้หมดในปี 2542
และเงินสดอีกส่วนหนึ่งใช้ไปในกิจการดำเนินงานภาษีเงินได้รอตัดบัญชีเพิ่มขึ้น 340 ล้านบาท
โดยมีสาเหตุจากผลขาดทุนสุทธิจากอัตราแลกเปลี่ยนเพิ่มขึ้นในปี 2542
สำหรับเงินสดสุทธิได้มาจากกิจกรรมลงทุน มีจำนวน 45.06 ลดลงจากปี 2541 ประมาณ 223
ล้านบาท โดยมีสาเหตุหลักจากในปี 2541 มีรายการพิเศษเงินรับจากการจำหน่ายเงินลงทุนจำนวน
152 ล้านบาท ซึ่งมาจากการจำหน่ายหุ้นในบริษัท ล็อกซเล่ย์ แปซิฟิค จำกัดส่วนหนึ่ง
และเงินสดสุทธิจากกิจกรรมจัดหาเงินในปี 2542 ลดลง 644.45 ล้านบาท
เนื่องจากการชำระคืนเงินกู้ยืมระยะสั้นและสินเชื่อการค้า L/C และ T/R
ของบริษัทและบริษัทย่อยซึ่งเป็นผลพวงมาจากการจำกัดวงเงินสินเชื่อของสถาบันการเงิน

ณ วันที่ 31 ธันวาคม 2543 บริษัทมีเงินสดจากกิจกรรมดำเนินงานติดลบ 420.29 ล้านบาท
ลดลงจากปี 2542 เป็นจำนวน 293.77 ล้านบาท
เนื่องจากมีรายการค่าใช้จ่ายพิเศษเพิ่มขึ้นจากการจ้างที่ปรึกษาในการปรับโครงสร้างหนี้
บริษัทมีเงินสดจากกิจกรรมจัดหาเงินจำนวน 528.86 เพิ่มขึ้นจากปี 2542
เนื่องจากการเพิ่มทุนจากผู้ถือหุ้นสามัญเดิมและการเพิ่มขึ้นของวงเงินสินเชื่อทางการค้าของบริษัทและบริษัทย่อย
ทั้งนี้ ทำให้บริษัทมีเงินสดและรายการเทียบเท่าเงินสดเพิ่มขึ้น จำนวน 413.51 ล้านบาท

อัตราส่วนสภาพคล่องลดลงจาก 1.59 เท่าในปี 2541 เหลือ 0.43 เท่า ณ. 31 ธันวาคม 2543
เนื่องจากหุ้นกู้แปลงสภาพเปลี่ยนเป็นหนี้สินหมุนเวียนเพราะถึงกำหนดชำระ
แต่หลังจากปรับโครงสร้างหนี้ หุ้นกู้แปลงสภาพจะมีจำนวนลดลงไป และเปลี่ยนเป็นหนี้สินระยะยาว
อัตราส่วนสภาพคล่องจะดีขึ้นกว่าปัจจุบันมาก

ณ วันที่ 31 ธันวาคม 2543 บริษัทมีเงินเบิกเกินบัญชีและเงินกู้ยืมระยะสั้นจากสถาบันการเงินจำนวน
939.7 ล้านบาท โดยบริษัทมีเงินฝากธนาคาร 2,098.5 ล้านบาท
นอกจากนี้บริษัทมีสินทรัพย์หมุนเวียนสุทธิจากหนี้สินหมุนเวียนที่ไม่รวมหุ้นกู้แปลงสภาพสูงกว่าจำนวน
3,047 ล้านบาท ดังนั้นแสดงให้เห็นว่าบริษัทไม่มีปัญหาสภาพคล่อง

เงินลงทุน

เงินลงทุนและเงินให้กู้ยืม ในปี 2542 เพิ่มขึ้นจากจำนวน 3,014.50 ล้านบาทในปี 2541
เป็นจำนวน 4,360.18 ล้านบาท ซึ่งบริษัทได้ลงทุนเพิ่มเพียงเล็กน้อย ได้แก่
การลงทุนในกองทุนรวมหุ้นบุริมสิทธิ์-หุ้นกู้ด้อยสิทธิ์ของสถาบันการเงินต่าง ๆ รวม 130 ล้านบาท
นอกเหนือจากนั้นเกิดจากการปรับมูลค่าเงินลงทุนเดิมทั้งเงินลงทุนในบริษัท ในตลาดหลักทรัพย์และอื่น
ๆ โดยเฉพาะอย่างยิ่งราคาตลาดของหลักทรัพย์ TT&T ปรับตัวขึ้นมาก

สำหรับ ณ วันที่ 31 ธันวาคม 2543 เงินลงทุนในบริษัทย่อยและบริษัทร่วมมีจำนวน 1,663 ล้านบาท
ซึ่งเพิ่มขึ้นจากปี 2542 จำนวน 671 ล้านบาท อันเป็นผลมาจากการรับรู้ส่วนเกินทุน (Premium on
Share Capital) ทางบัญชีของเงินลงทุนในบริษัท พอยท์ เอเซีย ดอท คอม (ประเทศไทย)
จำกัด ซึ่งบริษัทได้ถือหุ้นอยู่ร้อยละ 41 โดยทางอ้อมโดยผ่านบริษัทย่อย (บริษัท ล็อกซเล่ย์ บิสซิเนส
อินฟอร์เมชั่น เทคโนโลยี จำกัด) ในจำนวนเงินประมาณ 372 ล้านบาท กล่าวคือในปี 2543 บริษัท
พอยท์ เอเซีย ดอท คอม (ประเทศไทย) จำกัด ได้ประสบความสำเร็จในการดึง Strategic
Partner เข้าร่วมทุนและก่อให้เกิดส่วนเกินทุนจำนวน 1,238 ล้านบาท

-58-

บริษัทมีแผนในการจำหน่ายเงินลงทุนที่มิใช่ธุรกิจหลัก เช่น บริษัท บีเอชพี สตีล ไทยแลนด์ จำกัด
(“บีเอชพี”) ซึ่งมีทุนจดทะเบียนและชำระเต็มมูลค่าแล้วจำนวน 5,000 ล้านบาท
โดยแบ่งเป็นหุ้นสามัญ 2,500 ล้านบาท และหุ้นบุริมสิทธิ์จำนวน 2,500 ล้านบาท ณ วันที่ 31
พฤษภาคม 2543 บีเอชพีมีสินทรัพย์รวมมูลค่า 5,344.56 ล้านบาท และส่วนของผู้ถือหุ้น 3,548.14
ล้านบาท บริษัทถือเงินลงทุนอยู่ในหุ้นสามัญทั้งทางตรงร้อยละ 18 และทางอ้อมร้อยละ 7 โดยผ่าน
หจก. แอล. บี. แอล. อัลกาเมดเต็ด อย่างไรก็ตาม
บริษัทบันทึกบัญชีเงินลงทุนในบีเอชพีในราคาทุน (Cost Method)
โดยไม่ได้ปรับใช้วิธีราคาส่วนได้เสีย
เนื่องจากสัดส่วนการถือหุ้นของบริษัทเมื่อเทียบกับทุนจดทะเบียนที่ชำระเต็มจำนวนแล้วจะมีจำนวนเพียงร้อยละ
12.5 นอกจากนี้ บริษัทมีแผนจำหน่ายเงินลงทุนบีเอชพี
เนื่องจากมิใช่ธุรกิจหลักและไม่สามารถให้ผลตอบแทนการลงทุนในระยะเวลาอันสั้น
ปัจจุบันโรงงานบีเอชพีได้ก่อสร้างแล้วเสร็จด้วยเทคโนโลยีที่นำสมัยจากออสเตรเลีย อย่างไรก็ตาม
ผลการดำเนินงานในปี 2543 ยังมีผลขาดทุนสุทธิจำนวน 141.7 ล้านบาท
เนื่องจากยังอยู่ในช่วงเริ่มต้นของการดำเนินธุรกิจในระยะแรก

สำหรับผลรายจ่ายลงทุนที่บริษัทคาดว่าจะมีในอนาคตนั้น
ทางบริษัทไม่มีแผนรายจ่ายลงทุนในอนาคตที่เป็นสาระสำคัญ

แหล่งที่มาของเงินทุน

ในช่วงระยะเวลาตั้งแต่ปี 2539 ถึง ปัจจุบันแหล่งเงินทุนของบริษัทส่วนใหญ่มาจากหุ้นกู้แปลงสภาพ
ซึ่งมีสัดส่วนมากกว่าร้อยละ 80 ของโครงสร้างเงินทุน อย่างไรก็ตามภายหลังจากการลดค่าเงินบาท
บริษัทได้เจรจาปรับโครงสร้างหนี้กับผู้ถือหุ้นกู้แปลงสภาพทำให้หนี้สินหุ้นกู้ลดคงเหลือเพียง 140
ล้านเหรียญสหรัฐ สำหรับแผนงานในอนาคตนั้น
ทางบริษัทมีนโยบายที่จะกู้เงินจากตลาดภายในประเทศเพิ่มขึ้นเมื่อเงื่อนไขต่างๆ ในตลาดเอื้ออำนวย

ส่วนของผู้ถือหุ้นในปี 2542 เป็นผลบวกจำนวน 342.26 ล้านบาท ซึ่งเพิ่มขึ้นจากที่เป็นผลลบจำนวน
225.43 ล้านบาท ในปี 2541
ซึ่งสาเหตุหลักมาจากส่วนเกินทุนในส่วนได้เสียของบริษัทย่อยและส่วนเกินกว่าทุนจากการเปลี่ยนแปลงมูลค่าหลักทรัพย์เผื่อขายที่เพิ่มขึ้น
1,350.03 ล้านบาท

ส่วนของผู้ถือหุ้น ณ 31 ธันวาคม 2543 มีจำนวน ติดลบ 1,956.6 ล้านบาท
เนื่องจากการรับรู้ผลขาดทุนจากการเปลี่ยนค่าหลักทรัพย์จดทะเบียนเพิ่มขึ้นจำนวน 1,179.2
ล้านบาทในบริษัท ไทยเทเลโฟน แอนด์ เทเลคอมมูนิเคชั่น จำกัด (มหาชน) ซึ่งมีราคาตลาด ณ
วันที่ 31 ธันวาคม 2543 เท่ากับ 4.00 บาท เปรียบเทียบกับราคา 14.25 บาท ณ วันที่ 31
ธันวาคม 2542

หนี้สินรวมสิ้นสุด ณ วันที่ 31 ธันวาคม 2542 จำนวน 13,709.09 ล้านบาท เพิ่มขึ้นจากปี 2541
ร้อยละ 7 เมื่อเปรียบเทียบกับหนี้สินรวม ณ สิ้นปี 2541 จำนวน 12,806.28 ล้านบาท
โดยประกอบด้วยหนี้สินระยะสั้นหุ้นกู้แปลงสภาพสกุลเงินต่างประเทศ
และสำรองค่าใช้จ่ายการใช้สิทธิ์ไถ่ถอนหุ้นกู้ ร้อยละ 36 จำนวน 4,869.84 ล้านบาท
รองลงมาได้แก่
หนี้สินระยะยาวหุ้นกู้แปลงสภาพสกุลเงินตราต่างประเทศและสำรองค่าใช้จ่ายการใช้สิทธิไถ่ถอนหุ้นกู้
ร้อยละ 34 จำนวน 4,605 ล้านบาท เจ้าหนี้การค้าและหนี้สินหมุนเวียนอื่น ร้อยละ 14 จำนวน
1,864.3 ล้านบาท และเงินเบิกเกินบัญชี และเงินกู้ยืมจากธนาคาร ร้อยละ 10 จำนวน
1,309.90 ล้านบาท สาเหตุหลักที่ทำให้จำนวนหนี้สินเพิ่มขึ้น
เนื่องจากการเปลี่ยนแปลงอัตราแลกเปลี่ยนของค่าเงินบาทที่อ่อนค่าลงจาก วันสิ้นปี 2541
อัตราแลกเปลี่ยนที่ 36.89 บาทต่อเหรียญสหรัฐ มาเป็น 37.71 บาทต่อเหรียญสหรัฐ ณ วันสิ้นปี
2542 ซึ่งส่งผลให้ภาระหนี้สินของหุ้นกู้แปลงสภาพสกุลเงินดอลลาร์สหรัฐเพิ่มขึ้น

สำหรับ ณ วันที่ 31 ธันวาคม 2543 หนี้สินรวมของบริษัทได้เพิ่มขึ้น 1,060.28 ล้านบาท
เนื่องจากหนี้สิน ECD คงค้างในสกุลเงินจำนวนเงินต้น 205 ล้านเหรียญสหรัฐ เพิ่มขึ้น 1,174.6
ล้านบาท ซึ่งเป็นผลกระทบจากค่าเงินบาทปรับตัวลดลงมาอยู่ที่ 43.44 บาทต่อเหรียญสหรัฐ

-59-

4.  ผลจากการปรับโครงสร้างหนี้

ในกรณีที่บริษัทดำเนินการปรับโครงสร้างหนี้เป็นผลสำเร็จ
บริษัทจะสามารถทำกำไรและสร้างกระแสเงินสดพอเพียงต่อการชำระคืนหนี้สินที่เหลืออยู่
อย่างไรก็ตามบริษัทจำเป็นต้องขายทรัพย์สินและเงินลงทุนในส่วนที่บริษัทประเมินแล้วว่าไม่ได้เป็นธุรกิจหลักของบริษัทและไม่มีผลตอบแทนที่ดีพอ
เพื่อเป็นแหล่งเงินในการชำระคืนด้วย

การดำเนินงานตามแผนปรับโครงสร้างหนี้นี้จะทำให้บริษัทสามารถลดภาระหนี้สินสกุลเงินตราต่างประเทศได้ถึง
125 ล้านเหรียญสหรัฐ และหนี้สินส่วนที่เหลืออีก 140
ล้านเหรียญสหรัฐได้รับการยืดระยะเวลาชำระคืนออกไป อีก 8 ปี โดยจ่ายดอกเบี้ยในอัตราที่ค่อยๆ
ปรับขึ้นในแต่ละปี จะเป็นการให้โอกาสแก่บริษัทในการดำเนินธุรกิจ
และให้เวลาในการปรับโครงสร้างทางธุรกิจ เพื่อเพิ่มความสามารถในการแข่งขันต่อไป

สำหรับงบการเงินไตรมาส 1 ในปี 2544
บริษัทคาดว่าจะบันทึกกำไรจากการปรับโครงสร้างหนี้ในเบื้องต้นประมาณ 86.5 ล้านเหรียญสหรัฐ
ซึ่งจะทำให้ส่วนของผู้ถือหุ้นของบริษัทเพิ่มขึ้นจากมูลค่าเป็นลบ ณ 31 ธันวาคม 2543 เป็นบวกกว่า
3,000 ล้านบาท หนี้สินของบริษัทที่ลดลงไป
และส่วนของผู้ถือหุ้นที่เพิ่มขึ้นจะทำให้อัตราส่วนหนี้สินต่อส่วนของผู้ถือหุ้น (D/E Ratio)
ของบริษัทกลับมาเป็นบวกที่อัตราประมาณ 4 เท่า

อัตราส่วนสภาพคล่องจะเพิ่มขึ้นจาก 0.43 เท่า ณ วันที่ 31 ธันวาคม 2543 เป็น 0.62
เนื่องจากหุ้นกู้แปลงสภาพจำนวน 265 ล้านเหรียญสหรัฐ ที่จัดอยู่ในหนี้สินหมุนเวียน
ได้กลายเป็นหนี้สินระยะยาวจำนวน 140 ล้านเหรียญสหรัฐ หลังจากการปรับโครงสร้างหนี้

5.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

ปัจจัยและอิทธิพลหลักที่อาจมีผลกระทบอย่างมีนัยสำคัญต่อผลการดำเนินงานหรือฐานะการเงินของบริษัทและบริษัทย่อยในอนาคต
ได้แก่ การนำเสนอแผนการปรับโครงสร้างหนี้ระหว่างบริษัทและกลุ่มเจ้าหนี้ ซึ่งได้แก่
ผู้ถือหุ้นกู้แปลงสภาพ ECD1 และ ECD2 และการผันผวนของอัตราแลกเปลี่ยนเงินตราต่างประเทศ
เนื่องจากบริษัทมีภาระหนี้สินในรูปสกุลเงินตราต่างประเทศจากการออกหุ้นกู้แปลงสภาพ
รายละเอียดเกี่ยวกับปัจจัยดังกล่าวและแนวทางแก้ไขปรากฎในส่วนปัจจัยความเสี่ยง ข้อ 1.1 และ
1.3

-60-